Zadarska policija u četvrtak navečer uhitila je 37-godišnjeg Kninjanina srpske nacionalnosti koji je u Posedarju pored Zadra uznemiravao građane, vrijeđao ih, kako su nam potvrdili iz policije psujući hrvatsku majku, zovući ih ustašama i vičući 'ovo je Srbija'.

Također ih je, kako nam je potvrđeno u PU zadarskoj, pozivao na fizički obračun te potom otišao u apartman u kojem je odsjeo gdje ga je "posjetila" policija i potom privela nakon što im je, kako smo dozvali od mještana Posedarja, vikao 'vi ste hrvatska balega'.

Potvrdili su nam sve iz zadarske policije i rekli nam kako je 37- godišnjak iz Knina pritvoren na osam dana, te da je otprije poznat policiji po vrijeđanju odnosno narušavanja javnog reda i mira zbog nacionalne netrpeljivosti. Muškarcu je izmjereno 2 promila alkohola u krvi.

Tako je, kako smo neslužbeno doznali, ovaj 37-godišnjak 2011.godine već bio prijavljen zbog provokacije katoličkih vjernika na Badnjak u Kninu.